D'acord amb la disposició addicional tercera del text refós de la Llei de taxes i preus públics de Catalunya, aprovat pel Decret legislatiu 3/2008, de 25 de juny, quan una llei crea o modifica alguna de les taxes incloses en aquest text refós, o n'actualitza els imports, el departament competent encarregat de gestionar aquestes taxes ha de publicar una ordre al Diari Oficial de la Generalitat de Catalunya que inclogui, amb efectes merament informatius, una relació de les taxes vigents que gestiona, tot identificant els serveis i les activitats de cadascuna de les taxes i la quota corresponent.
L'article 44 de la Llei 4/2020, de 29 d'abril, de pressupostos de la Generalitat de Catalunya per al 2020, ha mantingut les quotes de les taxes en els imports exigibles l'any 2019, llevat de les taxes amb quotes que siguin objecte de modificació per la Llei de mesures fiscals, financeres i administratives que acompanya aquesta Llei de pressupostos.
D'altra banda, el títol primer, capítol IX de la Llei 5/2020, de 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient, ha introduït tot un seguit de modificacions en el text refós de la Llei de taxes i preus públics de Catalunya, les quals han incidit en algunes de les taxes que gestiona el Departament de Territori i Sostenibilitat.
En conseqüència, en virtut de tot l'exposat,
Relació de taxes vigents que gestiona el Departament de Territori i Sostenibilitat (títols IV, XII i XXV del text refós de la Llei de taxes i preus públics de Catalunya, aprovat pel Decret legislatiu 3/2008, de 25 de juny)
Taxa per la prestació de serveis facultatius veterinaris (títol IV, capítol 3):
Constitueix el fet imposable de la taxa la prestació dels serveis inherents als treballs definits a l'article 4.3-5.
Són subjectes passius de la taxa les persones físiques o jurídiques, privades, que sol·liciten la prestació dels serveis determinats a l'article 4.3-5.
La taxa s'acredita i s'exigeix en el moment de la prestació del servei.
Taxa per l'expedició de la llicència per practicar la immersió en la reserva natural parcial marina de les Medes (títol XII, capítol 4):
Constitueix el fet imposable de la taxa la prestació dels serveis administratius inherents a l'expedició de la llicència que, d'acord amb la legislació vigent, és necessària per practicar la immersió amb escafandre autònom i sense mitjans de respiració artificial a la reserva natural parcial marina de les Medes.
També constitueix el fet imposable de la taxa la prestació dels serveis inherents a l'amarratge d'embarcacions per fer immersions o altres activitats recreatives a les boies instal·lades a la reserva natural parcial marina de les Medes.
b) En el supòsit 2 de l'article 12.4-1, les persones físiques que volen amarrar als punts d'amarratge habilitats per a les embarcacions d'usuaris particulars a la reserva natural parcial marina de les Medes i les empreses de transport de passatge que disposen de les autoritzacions necessàries per gestionar aquesta activitat.
En el cas de sol·licitud de llicència efectuada per centres d'immersió que disposen d'autorització per gestionar activitats per a la pràctica d'immersió, la taxa s'acredita el primer dia de cada mes amb la liquidació del còmput de llicències atorgades el mes anterior.
Aquesta modalitat no garanteix l'ús de la boia, i l'amarrament està condicionat al fet que hi hagi boies disponibles.
La taxa té caràcter finalista, per la qual cosa els ingressos que se'n deriven resten afectats al finançament del cost dels serveis prestats a la reserva natural parcial marina de les Medes i zona perifèrica.
Taxa per l'emissió de les declaracions d'impacte ambiental i les resolucions que determinen la necessitat o no necessitat de sotmetre un projecte al procediment d'avaluació d'impacte ambiental (títol XII, capítol 9):
b) Les resolucions que determinen l'aplicació o la no aplicació a un projecte del procediment d'avaluació d'impacte ambiental.
S'hi inclouen les resolucions relatives als projectes que afecten espais de la xarxa Natura 2000 i les relatives als projectes de petites instal·lacions eòliques definides al Decret 147/2009, de 22 de setembre, pel qual es regulen els procediments administratius aplicables per a la implantació de parcs eòlics i instal·lacions fotovoltaiques a Catalunya.
No estan subjectes a aquesta taxa les activitats que requereixen autorització ambiental, d'acord amb el que estableix la Llei 20/2009, de 4 de desembre, de prevenció i control ambiental de les activitats.
Tampoc no estan subjectes a aquesta taxa els projectes públics promoguts per les administracions públiques de Catalunya ni els projectes privats de turisme rural i activitats agrícoles, forestals i ramaderes situats en espais inclosos a la xarxa Natura 2000 o al Pla d'espais d'interès natural.
La taxa s'acredita mitjançant la prestació del servei i és exigible a la bestreta en el moment en què es formula la sol·licitud.
a) Per l'emissió d'una declaració d'impacte ambiental d'altres projectes no previstos a les lletres b i d: 4.224,20 euros.
b) Per l'emissió d'una declaració d'impacte ambiental d'activitats sotmeses a llicència ambiental i a declaració d'impacte ambiental que s'incloguin a l'epígraf 11.1 de l'annex II de la Llei 20/2009, de 4 de desembre, de prevenció i control ambiental de les activitats: 2.662,35 euros.
c) Per l'emissió d'una resolució que determina l'aplicació o la no aplicació a un projecte del procediment d'avaluació d'impacte ambiental: 2.290,55 euros.
La taxa té caràcter finalista, per la qual cosa els ingressos que se'n deriven resten afectats a la Secretaria de Medi Ambient i Sostenibilitat per a les actuacions següents:
a) Estudis per determinar i caracteritzar llindars dels diferents tipus de projectes als efectes del que estableix l'article 3.2 in fine del Reial decret legislatiu 1/2008, d'11 de gener.
b) Actuacions de protecció i correcció mediambiental de projectes i activitats duts a terme abans de l'entrada en vigor de la normativa d'impacte ambiental, o bé d'activitats o projectes que, en el moment d'iniciar-se, no s'havien de sotmetre al procediment d'avaluació d'impacte ambiental, però als quals la normativa posterior exigeix aquesta avaluació.
d) La vigilància del compliment de les declaracions d'impacte, amb l'estudi d'impacte aprovat i les condicions addicionals imposades, i de la seva efectivitat.
Taxa per informes i inspecció (títol XII, capítol 10):
Constitueix el fet imposable de la taxa l'elaboració d'informes tècnics per avaluar els programes de restauració d'activitats i la inspecció de les obres i accions de restauració.
La taxa s'acredita mitjançant la prestació del servei i és exigible a la bestreta des del moment en què es formula la sol·licitud.
b) Part variable: 55,35 euros per hectàrea.
Taxa per l'obtenció i renovació del Distintiu de garantia de qualitat ambiental (títol XII, capítol 11):
Constitueixen el fet imposable de la taxa l'obtenció i la renovació del Distintiu de garantia de qualitat ambiental.
Són subjectes passius les persones físiques o jurídiques que sol·liciten el servei i els que resten inclosos en les disposicions de l'article 7.1.a i b del Decret 316/1994, de 4 de novembre, modificat pel Decret 296/1998, de 17 de novembre, pel qual s'amplia l'àmbit del Distintiu de garantia de qualitat ambiental als serveis.
Són exemptes de les taxes fixades per l'article 12.11-5 les entitats públiques, les entitats privades sense ànim de lucre i les entitats participades per un organisme autònom o una empresa dependent de la Generalitat, sempre que aquesta participació superi el 50 % del capital.
Són exempts de les taxes corresponents a les quotes de renovació establertes per l'apartat 2 de l'article 12.11-5 els subjectes passius que tenen l'etiqueta ecològica comunitària per als mateixos productes o serveis als quals s'atorga el Distintiu de garantia de qualitat ambiental, sempre que acreditin el pagament de la quota corresponent.
La taxa s'acredita per l'obtenció i la renovació del Distintiu de garantia de qualitat ambiental, però pot ser exigida la justificació de l'ingrés de la taxa quan es presenta la sol·licitud.
A la quota, s'hi poden aplicar les bonificacions següents, que són acumulables:
a) Reducció del 50 % si el subjecte passiu és una microempresa o una petita o mitjana empresa, segons la definició que en fa la Recomanació 2003/361/CE de la Comissió.
b) Reducció del 15 % als subjectes passius que acreditin que tenen la certificació EMAS o ISO 14001.
Taxa per l'obtenció de l'etiqueta ecològica europea (títol XII, capítol 12):
Constitueix el fet imposable de la taxa l'obtenció de l'etiqueta ecològica de la Unió Europea.
Són subjectes passius de la taxa els sol·licitants inclosos en les disposicions de l'article 9.a del Decret 255/1992, de 13 d'octubre.
La taxa s'acredita en el moment de l'obtenció, però pot ser exigida la justificació de l'ingrés de la taxa en el moment de la presentació de la sol·licitud.
b) Quota si el subjecte passiu és una microempresa o PIME: 279,00 euros.
d) Quota si el subjecte passiu és una microempresa o PIME, i és fabricant de productes o prestador de serveis de països en desenvolupament: 254,05 euros.
D'acord amb el que estableix el Reglament (UE) 782/2013 de la Comissió, de 14 d'agost de 2013, pel qual es modifica el Reglament (CE) 66/2010 del Parlament i del Consell, de 25 de novembre de 2009, relatiu a l'Etiqueta ecològica de la Unió Europea, les quotes indicades es redueixen en un 30 % per als sol·licitants registrats en el sistema de gestió i auditoria ambientals de la Unió Europea (EMAS) o en un 15% amb certificació conforme a la Norma ISO 14001.
Quan se satisfacin els dos sistemes, només s'hi aplicarà la reducció més elevada.
Taxa pels serveis d'autorització ambiental d'activitats (títol XII, capítol 13):
b bis) Els relatius a decisió prèvia sobre sotmetiment a avaluació d'impacte ambiental dins dels procediments d'autorització ambiental d'activitats o de modificació substancial d'activitats.
d bis) Els relatius als procediments de modificació de l'autorització ambiental per modificacions no substancials amb efectes sobre el medi ambient.
e) Els relatius als procediments de revisió de l'autorització ambiental d'activitats de l'annex I.1 de la Llei 20/2009, de 4 de desembre, de prevenció i control ambiental d'activitats, sia revisió anticipada d'ofici per l'òrgan ambiental, sia a instància de part, i els relatius als procediments de revisió periòdica de l'autorització ambiental d'activitats de l'annex I.2. de la dita Llei 20/2009.
Són subjectes passius de la taxa les persones físiques o jurídiques a les quals es presten els serveis especificats per l'article 12.13-1.
Exempcions i bonificacions (art.12.13-3)
S'estableix una bonificació del 75 % sobre les quotes establertes per l'art.12.13-5 per als establiments que disposin del certificat de registre al sistema de gestió i auditoria mediambiental de la Unió Europea (EMAS), i del 50 % per als establiments adherits al Programa d'acords voluntaris per a la reducció d'emissions de gasos amb efecte d'hivernacle de la Generalitat.
S'estableix una bonificació del 60 % sobre les quotes establertes pels apartats 1, 2, 3 i 4 de l'article 12.13-5 en el cas que la sol·licitud correspongui a un projecte d'activitat en relació amb el qual s'hagués declarat la caducitat d'un procediment previ, d'acord amb l'article 19 de la Llei 20/2009, de 4 de desembre, de prevenció i control ambiental de les activitats.
Per la prestació del servei a què fa referència la lletra a de l'article 12.13-1, les quotes són les següents:
Aquesta quota es desglossa en 4.415,40 euros en concepte de tramitació de l'autorització ambiental i 2.662,35 euros en concepte d'avaluació i declaració d'impacte ambiental de l'activitat.
a) La quota de 4.870,25 euros per a les activitats que s'inclouen en l'epígraf 11.1 de l'annex I.1 de la Llei 20/2009.
b) La quota de 5.599,50 euros per a les activitats que s'inclouen en la resta d'epígrafs de l'annex I.1 i de l'annex I.2 de la Llei 20/2009.
Per la prestació del servei a què fa referència la lletra b bis de l'article 12.13-1, es fixa una quota de 2.290,55 euros.
Per la prestació del servei a què fa referència la lletra c de l'article 12.13-1, es fixa la quota de 5.873,95 euros.
a) Per a les activitats que s'inclouen en l'epígraf 11.1 de l'annex I.1 de la Llei 20/2009: 542,70 euros
Aquesta taxa té caràcter finalista, per la qual cosa els ingressos que se'n deriven resten afectats al finançament del cost del servei prestat pel Departament.
Taxa pels serveis d'habilitació d'entitats col·laboradores en matèria de medi ambient (títol XII, capítol 14):
Són subjectes passius de la taxa les persones físiques o jurídiques que demanen o són objecte de la prestació dels serveis especificats en l'article 12.14-1.
Fet imposable de l'article 12.14-1.a, relatiu al procediment d'habilitació i realització d'auditories de seguiment de l'habilitació de les entitats col·laboradores de l'Administració.
a) Per les entitats que s'habiliten d'acord amb l'article 5.1.b) del Decret 60/2015: 589,70 euros.
En el cas de laboratoris d'anàlisi, aquest import es liquida per a cada grup de fins a 10 paràmetres a habilitar.
b) Per les entitats que s'habiliten d'acord amb l'article 5.2.b) del Decret 60/2015, incloent-hi l'avaluació dels criteris d'independència i imparcialitat, si escau: 294,85 euros.
Fet imposable de l'article 12.14-1.b, relatiu al procediment de modificació de l'habilitació de les entitats col·laboradores.
Quota en concepte d'auditoria: la mateixa quota en concepte d'auditoria que pel fet imposable de l'article 12.14-1.a.
Fet imposable de l'article 12.14-1.c, relatiu a l'avaluació de les reclamacions fonamentades que es formulen contra les actuacions de les entitats col·laboradores.
Fet imposable de l'article 12.14-1.d, relatiu a les auditories de supervisió de les entitats col·laboradores i de les actuacions fetes per aquestes.
4.1 Quota en concepte de supervisió a les instal·lacions de l'entitat, per jornada presencial d'auditoria i auditor: 1.320,25 euros.
4.2 Quota en concepte d'auditoria de supervisió de l'actuació, independentment de si es fa documentalment o a l'establiment objecte de l'actuació de l'entitat col·laboradora:
655,20 euros si l'auditoria de supervisió és amb resultat favorable.
5.1 Quota en concepte d'estudi documental: la mateixa quota que pel fet imposable de l'article 12.14-1.a.
5.2 Quota en concepte d'auditoria: la mateixa quota en concepte d'auditoria que pel fet imposable de l'article 12.14-1.a.
En el cas que les auditories d'habilitació i les auditories de supervisió comportin despeses de desplaçament fora de Catalunya o pernoctació, aquestes despeses són a càrrec de l'entitat peticionària.
Taxa per la tramitació de les sol·licituds d'autorització d'emissió de gasos amb efecte d'hivernacle (títol XII, capítol 15):
Constitueix el fet imposable la prestació dels serveis administratius relatius al procediment de resolució de l'autorització d'emissió de gasos amb efecte d'hivernacle de les instal·lacions incloses en l'àmbit d'aplicació de la Llei 1/2005, de 9 de març, per la qual es regula el règim de comerç de drets d'emissió de gasos amb efecte d'hivernacle.
Són subjectes passius de la taxa les persones físiques o jurídiques sol·licitants de l'autorització d'emissió de gasos amb efecte d'hivernacle a què fa referència l'article 12.15-1.
La taxa s'acredita en el moment de l'atorgament de l'autorització d'emissions de gasos amb efecte d'hivernacle i és exigible per endavant en el moment en què es formula la sol·licitud.
La quota de la taxa per l'atorgament de l'autorització d'emissió de gasos amb efecte d'hivernacle per a una instal·lació és de 391,10 euros.
En el cas d'autoritzacions d'emissió de gasos amb efecte d'hivernacle per a diverses instal·lacions, la quota s'incrementa en 130,10 euros per cada instal·lació de més autoritzada.
S'estableix una bonificació del 50 % sobre les quotes per als establiments que disposin del certificat de registre al sistema de gestió i auditoria mediambiental de la Unió Europea (EMAS) i per als establiments adherits al Programa d'acords voluntaris per a la reducció d'emissions de gasos amb efecte d'hivernacle de la Generalitat.
Aquesta taxa té caràcter finalista, per la qual cosa els ingressos que se'n deriven resten afectats al finançament de les actuacions per a la prevenció i la minimització del canvi climàtic.
Taxa per la validació dels informes verificats de les emissions de gasos amb efecte d'hivernacle (títol XII, capítol 16):
Constitueix el fet imposable la prestació dels serveis administratius relatius al procediment de validació dels informes verificats de les emissions de gasos amb efecte d'hivernacle de les activitats incloses en l'àmbit d'aplicació de la Llei 1/2005, de 9 de març, per la qual es regula el règim de comerç de drets d'emissió de gasos amb efecte d'hivernacle.
Són subjectes passius de la taxa els/les titulars d'autoritzacions d'emissions de gasos amb efecte d'hivernacle que sol·liciten la validació de l'informe verificat de les emissions de gasos amb efecte d'hivernacle.
La taxa s'acredita en el moment de sol·licitar la validació de l'informe verificat de les emissions de gasos amb efecte d'hivernacle.
Aquesta taxa té caràcter finalista, per la qual cosa, els ingressos derivats de la taxa resten afectats al finançament de les actuacions per a la prevenció i la minimització del canvi climàtic.
Taxa pel servei de tramitació de les sol·licituds de certificats de convalidació d'inversions amb objectius de millora ambiental a l'efecte de la deducció fiscal d'aquestes inversions (títol XII, capítol 17):
Constitueix el fet imposable de la taxa el servei de tramitació de les sol·licituds del certificat de convalidació d'inversions amb objectius de millora ambiental a l'efecte de la deducció fiscal d'aquestes inversions.
La quota per cada sol·licitud de certificat de convalidació d'inversions és de 327,60 euros.
Si el subjecte passiu és una microempresa o una petita o mitjana empresa, segons la definició que en fa la Recomanació 2003/361/CE de la Comissió, de 6 de maig, la quota de la sol·licitud es redueix el 50 %.
Taxa pel servei d'inspecció ambiental dels establiments inclosos en el Pla d'inspecció ambiental de Catalunya (títol XII, capítol 21):
La taxa s'acredita amb la prestació del servei d'inspecció.
a) Per emissió de l'informe d'inspecció: 431,85 euros
S'estableix una bonificació del 75 % sobre les quotes establertes per l'article 12.21-4 per als establiments que disposin del certificat de registre al sistema de gestió i auditoria mediambiental de la Unió Europea (EMAS), i el 50 % per als establiments adherits al Programa d'acords voluntaris per a la reducció d'emissions de gasos amb efecte d'hivernacle de la Generalitat.
Taxa per la inscripció, l'anellament i el control d'exemplars de falconeria i de les instal·lacions en què es troben allotjats (títol XII, capítol 23):
Constitueix el fet imposable d'aquesta taxa la prestació dels serveis administratius inherents a la inscripció, l'anellament i el control d'exemplars de falconeria i de les instal·lacions en què es troben allotjats.
Són subjectes passius de la taxa les persones físiques que sol·liciten la inscripció de l'exemplar al registre d'ocells rapinyaires destinats a la pràctica de la falconeria, l'anellament de l'exemplar i l'obtenció del corresponent permís de tinença de l'exemplar.
La quota de la taxa és de 52,00 euros per cada exemplar inscrit.
Aquesta taxa té caràcter finalista, per la qual cosa els ingressos que se'n deriven resten afectats a les partides corresponents del departament competent en matèria de medi natural per al manteniment de les despeses de conservació i recuperació d'exemplars de rapinyaires procedents del medi natural.
Taxa per l'avaluació i informes de projectes d'experimentació animal per la Comissió d'Experimentació Animal (títol XII, capítol 24):
Constitueix el fet imposable d'aquesta taxa la prestació dels serveis administratius inherents a l'avaluació i l'informe de projectes d'experimentació per la Comissió d'Experimentació Animal.
Són subjectes passius de la taxa les persones físiques i jurídiques que sol·liciten l'autorització de projectes d'experimentació animal.
D'acord amb el tipus d'actuació, s'estableixen dos tipus de quota:
a) Una quota de 114,40 euros per cada sol·licitud d'avaluació i informe d'un projecte d'experimentació animal davant la Comissió d'Experimentació Animal com a òrgan habilitat, amb independència que el projecte estigui subjecte o no a autorització prèvia i expressa.
b) Una quota de 93,60 euros per cada sol·licitud d'informe d'un projecte d'experimentació animal que requereixi d'autorització prèvia i expressa amb l'avaluació i informe previ de la Comissió d'Experimentació Animal.
Aquesta taxa té caràcter finalista, per la qual cosa els ingressos que se'n deriven resten afectats a les partides corresponents del departament competent en matèria de medi natural per a la creació i el manteniment d'un programa i d'una xarxa telemàtics de simplificació administrativa per millorar i agilitar els procediments experimentals i l'acreditació del personal dels centres públics i privats d'experimentació animal.
Taxa pel servei de tramitació de l'autorització d'emissions regulada a l'article 13.2 de la Llei 34/2007, de 15 de novembre, de qualitat de l'aire i protecció de l'atmosfera (títol XII, capítol 25):
Constitueix el fet imposable de la taxa el servei de tramitació de les sol·licituds d'autorització d'emissions, de revisions d'autorització d'emissions i les sol·licituds de canvis en l'autorització d'emissions.
Són subjectes passius d'aquesta taxa les persones físiques o jurídiques que sol·liciten l'autorització d'emissions, la revisió de l'autorització d'emissions o el canvi de l'autorització d'emissions.
La taxa s'acredita amb la prestació del servei i és exigible a la bestreta des del moment que es formula la sol·licitud, que no es pot tramitar si no s'ha fet efectiu l'ingrés de la taxa.
La Generalitat i la resta d'administracions públiques de Catalunya resten exemptes de la taxa pel servei de tramitació de l'autorització d'emissions.
Taxa pel servei de tramitació de l'autorització d'emissions regulada a l'article 13.3 de la Llei 34/2007, de 15 de novembre, de qualitat de l'aire i protecció de l'atmosfera (títol XII, capítol 26):
Són subjectes passius d'aquesta taxa les persones físiques o jurídiques que fan la notificació d'emissions.
La taxa s'acredita amb la prestació del servei i és exigible a la bestreta des del moment que es fa la notificació, que no es pot presentar si no s'ha fet efectiu l'ingrés de la taxa.
La Generalitat i la resta d'administracions públiques de Catalunya, sobretot pel que fa a instal·lacions de servei públic, resten exemptes de la taxa pel servei de tramitació de la notificació d'emissions.
Taxa per la prestació de serveis de caràcter administratiu del Departament de Territori i Sostenibilitat (títol XXV, capítol 1):
Constitueix el fet imposable de la taxa la prestació del servei de caràcter administratiu de realització de còpies en color de plànols o d'altres documents, en suport paper o magnètic.
És subjecte passiu de la taxa la persona física o jurídica que sol·licita la prestació del servei.
La taxa s'acredita en el moment en què es lliura la còpia en color d'un plànol o d'un altre document.
Còpia en suport paper en full DIN A4: 3,05 euros.
Còpia en suport paper en full DIN A3: 4,55 euros.
Taxa per informes i altres actuacions facultatives (títol XXV, capítol 2):
No estan sotmesos a la taxa els informes emesos per les comissions territorials d'urbanisme dins els procediments per a l'aprovació del planejament urbanístic general o derivat establert pel text refós de la Llei d'urbanisme, aprovat pel Decret legislatiu 1/2010, de 3 d'agost, llevat dels supòsits establerts per l'article 25.2-4.
La taxa s'acredita en el moment en què es presta el servei o s'executa l'actuació, però pot ser exigida la justificació de l'ingrés en el moment de la presentació de la sol·licitud.
1) Per informes preceptius que els correspon emetre a les comissions territorials d'urbanisme competents en el procediment d'atorgament de llicències urbanístiques en sòl no urbanitzable i sòl urbanitzable delimitat i d'usos i obres provisionals: 273,00 euros.
2) Per la tramitació, a instància de particulars, de plans urbanístics derivats i d'altres projectes, quan s'actua per subrogació, i de plans especials urbanístics que tenen per objecte la implantació de sistemes urbanístics d'interès supramunicipal:
c) A més, per al cas que s'hagi d'efectuar el tràmit d'informació pública: 2.184,00 euros.
3) Per la tramitació de projectes d'actuació específica i d'altres plans especials urbanístics previs a l'atorgament de llicències urbanístiques en sòl no urbanitzable i sòl urbanitzable no delimitat en els supòsits en què és preceptiva la intervenció de les comissions territorials d'urbanisme competents: l'1 % del pressupost de l'execució material, amb un mínim de 546,00 euros i un màxim de 3.276,00 euros.
4) Per treballs de camp diversos, d'inspecció d'obres i d'aixecaments topogràfics i altres actuacions facultatives, com aixecament d'actes, expedició de certificat final, lliurament de plànols o redacció del document de l'actuació feta: 327,60 euros
5) Per informes i actuacions de caràcter facultatiu:
c) Quan cal sortir més dies al camp: per dia, 221,00 euros.
6) Per informes o actuacions que tenen per objecte una petició o consulta:
a) Quan no cal l'anàlisi del projecte: 43,45 euros.
Taxa per a l'atorgament, rehabilitació, pròrroga, visat o modificació de les autoritzacions de transport terrestre per carretera i activitats auxiliars i complementàries (títol XXV, capítol 3):
Constitueix el fet imposable de la taxa la prestació dels serveis i les actuacions inherents a l'atorgament, la rehabilitació, la pròrroga o la modificació de les autoritzacions per als transports públics i privats per carretera, i també de cadascuna de les activitats auxiliars i complementàries.
Estan obligats al pagament de la taxa les persones físiques o jurídiques, incloent-hi les entitats a les quals es refereix l'article 35.4 de la Llei general tributària, que sol·liciten qualsevol dels serveis i les actuacions que constitueixen el fet imposable, o les persones a les quals els són prestats.
La taxa s'acredita en el moment en què es presenta la sol·licitud que motiva el servei o l'actuació administrativa, però pot ser exigida la justificació de l'ingrés en el moment de la presentació de la sol·licitud.
Autoliquidació de la taxa (art.25.3-4)
En el supòsit que l'ingrés de la taxa sigui exigit amb caràcter previ a la presentació de la sol·licitud, la liquidació i l'ingrés s'han d'efectuar mitjançant autoliquidació en la forma i els terminis que s'estableixin per reglament.
La prestació dels serveis i les actuacions administratius que constitueixen el fet imposable de la taxa queden gravats de la manera següent:
Atorgament, rehabilitació, pròrroga, visat o modificació de les autoritzacions de transport de mercaderies i de viatgers per carretera, en les modalitats de públic i privat complementari:
Atorgament o rehabilitació de l'autorització: 31,20 euros
Pròrroga, visat o modificació de l'autorització: 25,05 euros
Atorgament o renovació d'autoritzacions de serveis públics discrecionals consolidats amb reiteració d'itinerari: 31,20 euros.
Atorgament, rehabilitació, pròrroga, visat o modificació de l'autorització d'operador de transport de mercaderies.
Atorgament, rehabilitació, pròrroga, visat o modificació de l'autorització de lloguer de vehicles amb conductor/a o sense, per la seu central o per una sucursal:
Atorgament de rehabilitació de l'autorització.
Pròrroga, visat o modificació de l'autorització.
4.2.1 De lloguer de vehicles amb conductor/a: 25,05 euros.
Taxa per la inscripció a les proves de capacitació per a l'exercici de la professió de transportista per carretera o per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable (títol XXV, capítol 4):
Constitueix el fet imposable de la taxa la inscripció en les convocatòries de les proves per obtenir el certificat de capacitació per a l'exercici de la professió de transportista per carretera o per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable.
Són subjectes passius de la taxa els qui sol·liciten la inscripció en les convocatòries de les proves per obtenir el certificat de capacitació per a l'exercici de la professió de transportista per carretera o per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable.
La taxa s'acredita en el moment de la prestació del servei i s'exigeix en el moment de presentar la sol·licitud d'inscripció en la convocatòria.
Liquidació de la taxa (art.25.4-4)
La liquidació i l'ingrés de la taxa es fan mitjançant la carta de pagament que s'ha de lliurar a aquest efecte.
a) En les proves per obtenir el certificat de capacitació per a l'exercici de la professió de transportista per carretera: 25,65 euros.
b) En les proves per obtenir el certificat per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable: 34,80 euros.
Taxa per la tramitació de la sol·licitud de l'expedició o la renovació del títol de capacitació per a l'exercici de la professió de transportista per carretera; del títol de capacitació per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable; del certificat de conductor o conductora per al transport de mercaderies o de viatgers per carretera, o de la targeta de tacògraf digital (títol XXV, capítol 5):
Són subjectes passius de la taxa els qui sol·liciten l'expedició o la renovació del títol de capacitació per a l'exercici de la professió de transportista per carretera; del títol de capacitació per a l'activitat de conseller o consellera de seguretat per al transport de mercaderies perilloses per carretera, per ferrocarril o per via navegable; del certificat de conductor o conductora per al transport de mercaderies o de viatgers per carretera, o de la targeta de tacògraf digital.
Taxa per a la realització d'actuacions per a la inscripció en el Registre d'Entitats Urbanístiques Col·laboradores (títol XXV, capítol 6):
Constitueix el fet imposable de la taxa la tramitació dels expedients de sol·licitud d'inscripció en el Registre d'entitats urbanístiques col·laboradores de la direcció general competent en matèria d'urbanisme dels actes a què fa referència l'article 205 del Reglament de la Llei d'urbanisme, aprovat pel Decret 305/2006, de 18 de juliol, i, si escau, la certificació de la inscripció de l'assentament en el Llibre de registre d'entitats urbanístiques col·laboradores i la publicació de la inscripció en el Diari Oficial de la Generalitat de Catalunya.
Són subjectes passius de la taxa les persones físiques o jurídiques que sol·liciten la prestació del servei, per mitjà dels ajuntaments.
La taxa s'acredita en el moment de la resolució de l'expedient, però en pot ser exigida la justificació de l'ingrés en el moment de la presentació de la sol·licitud.
Taxa per la prestació de serveis i la realització d'actuacions per a la publicació de plans urbanístics derivats de la iniciativa particular (títol XXV, capítol 7):
Constitueix el fet imposable de la taxa la prestació de serveis i la realització d'actuacions per publicar, en català i castellà, plans urbanístics derivats de la iniciativa particular.
És subjecte passiu de la taxa la persona física o jurídica promotora del pla.
La taxa s'acredita una vegada publicada la resolució d'aprovació definitiva del pla.
L'import d'aquesta taxa s'ha d'incrementar, en el cas que, a petició dels particulars, es tramiti de forma urgent, amb el cost que resulti de la publicació en el Diari Oficial de la Generalitat de Catalunya dels edictes i la normativa corresponents.
Taxa per la utilització o l'aprofitament dels béns de domini públic (títol XXV, capítol 8):
Constitueixen el fet imposable de la taxa la utilització privativa o l'aprofitament especial dels béns de domini públic i l'aprofitament dels seus materials en virtut de concessions, autoritzacions o qualsevol altra forma d'adjudicació en l'àmbit de les competències del Departament.
S'exceptuen d'aquesta taxa la utilització privativa o l'aprofitament especial de béns de domini públic quan estigui gravada específicament per qualsevol altra taxa.
Exempcions i bonificacions (art.25.8-2)
Són exempts de la taxa la utilització privativa o l'aprofitament especial de béns de domini públic i dels seus materials, en virtut de concessions, autoritzacions o adjudicacions del departament atorgades a administracions i ens públics.
Són subjectes passius de la taxa els titulars de les concessions i de les autoritzacions o els adjudicataris o, si escau, les persones físiques o jurídiques que s'hi subroguin.
La taxa s'acredita mitjançant l'atorgament de la concessió, l'autorització o l'adjudicació corresponents respecte a l'anualitat en curs.
En les successives anualitats de vigència de la concessió, l'autorització o l'adjudicació, l'acreditació s'efectua l'1 de gener de cada any i és exigible en la quantitat que sigui procedent i, si escau, en els terminis i en les condicions que s'assenyalin en la concessió, l'autorització o l'adjudicació.
Base imposable, tipus de gravamen i quota (art.25.8-5)
La quota de la taxa es determina aplicant un tipus del 5 % sobre l'import de la base imposable que resulti dels criteris de valoració següents:
El servei encarregat de la inspecció ha de fixar la valoració a què fa referència l'apartat 1, d'acord amb els criteris que estableix i el seu desenvolupament reglamentari.
Taxa per la tramitació d'autoritzacions en la zona de servitud de protecció i d'autoritzacions d'obres en domini públic maritimoterrestre (títol XXV, capítol 10):
Constitueix el fet imposable de la taxa la tramitació, per part del departament competent en matèria de costes, d'expedients relatius a les sol·licituds d'autorització en zona de servitud de protecció i a les sol·licituds d'autorització d'obres que no es troben emparades per cap títol d'ocupació en el domini públic maritimoterrestre.
La taxa s'acredita en el moment en què es presta el servei, però pot ser exigida en el moment de la presentació de la sol·licitud, sense perjudici del sentit favorable o desfavorable de la resolució corresponent.
La determinació de la quantia de la taxa (t, en euros) s'obté mitjançant la multiplicació de l'arrel cúbica del quadrat de la base imposable (p, en euros) per un coeficient de 0,5, d'acord amb la fórmula següent: t = 0,5 p 2/3
Resten exemptes del pagament de la taxa per aquest concepte les administracions públiques territorials i entitats de dret públic vinculades o dependents de qualsevol administració pública.
Taxa per la prestació de serveis i la realització d'actuacions facultatives en matèria de domini públic ferroviari (títol XXV, capítol 15):
Constitueix el fet imposable de la taxa la prestació de serveis i la realització d'actuacions facultatives inherents a la tramitació de les autoritzacions d'obres en domini públic ferroviari.
És subjecte passiu de la taxa la persona física o jurídica que sol·licita la prestació del servei o la realització de l'activitat.
La taxa s'acredita en el moment en què es presta el servei o l'activitat, però en pot ser exigida la justificació de l'ingrés en el moment de la presentació de la sol·licitud.
Taxa per l'edició i la venda dels llibres de reclamacions (títol XXV, capítol 16):
Constitueixen el fet imposable la venda i l'edició dels llibres de reclamacions.
Són subjectes passius les empreses concessionàries o titulars dels serveis del transport de viatgers per carretera i d'estacions de transport de viatgers.
La taxa s'acredita en el moment de l'adquisició.
La quota de la taxa és fixa en 5,00 euros.
Taxa per la redacció de projectes i la confrontació i la taxació d'obres i projectes (títol XXV, capítol 17):
Constitueix el fet imposable de la taxa la prestació de treballs facultatius de redacció, taxació, confrontació i informes de projectes d'obres, serveis i instal·lacions d'entitats, empreses o particulars, i la taxació de les obres, els serveis i les instal·lacions.
Són subjectes passius de la taxa els titulars o peticionaris de concessions, autoritzacions administratives o taxacions davant el Departament o les seves entitats autònomes.
La taxa s'acredita mitjançant la prestació del servei.
a) En el cas de petició de redacció de projectes, des del moment que la persona interessada accepta el pressupost formulat pel servei.
b) En el cas de confrontació i informe, des del moment de la presentació del projecte que n'ha de ser objecte.
c) En el cas de taxació, quan el servei admet la prestació facultativa de la taxació o en virtut dels preceptes que regulen la matèria.
Constitueix la base imposable l'import del pressupost total d'execució material del projecte d'obra, serveis o instal·lacions i, en el cas de taxació, el valor que en resulta.
La quantia de la taxa no pot ser inferior a 46,85 euros.
Taxa per a l'expedició de l'autorització de centres de formació, per a l'expedició del visat de centres de formació, per a l'homologació de cursos, per a la inscripció i realització de proves, per a l'expedició de certificats i per a l'expedició de targetes de qualificació professional, relatius a la capacitació professional per a conductors de vehicles de transport de mercaderies i transport de viatgers (títol XXV, capítol 18):
Constitueixen el fet imposable de la taxa l'expedició de l'autorització de centres de formació, l'expedició del visat de centres de formació, l'homologació de cursos, la inscripció i realització de proves, l'expedició de certificats i l'expedició de targetes de qualificació professional, relatius a la capacitació professional per a conductors de vehicles de transport de mercaderies i de transport de viatgers.
Són subjectes passius de la taxa les persones que sol·liciten l'expedició de l'autorització de centres de formació, l'expedició del visat de centres de formació, l'homologació de cursos, la inscripció i realització de proves, l'expedició de certificats i l'expedició de targetes de qualificació professional, relatius a la capacitació professional per a conductors de vehicles de transport de mercaderies i de transport de viatgers.
La taxa s'acredita en el moment de la sol·licitud, però l'ingrés de la taxa s'ha de fer abans de l'expedició de l'autorització, del visat, del certificat, de la targeta o de la inscripció per a la realització de les proves.
d) Per la inscripció i realització de les proves: 33,10 euros.
Taxa per la tramitació de concessions d'ocupació, o de les seves modificacions, en el domini públic maritimoterrestre (títol XXV, capítol 19):
Constitueix el fet imposable de la taxa la tramitació, per part del departament competent en matèria de costes, d'expedients relatius a concessions d'ocupació del domini públic maritimoterrestre o a la modificació de concessions ja atorgades.
La taxa s'acredita en el moment en què es presta el servei, però pot ser exigida en el moment de la presentació de la sol·licitud, sens perjudici del sentit favorable o desfavorable de la resolució corresponent, incloent-hi les de les sol·licituds que s'oposin notòriament al que determina la normativa vigent en matèria de costes.
Base imposable, tipus de gravamen i quota (art.25.19-5)
La quantia de la taxa (t, en euros) és l'arrel cúbica del quadrat del pressupost (p, en euros) d'execució material del projecte, multiplicat per un coeficient de 0,5, d'acord amb la fórmula següent: t = 0,5 p2/3
En el cas d'expedients que es tramiten parcialment com a conseqüència de competències compartides, el topall mínim de la taxa a què fa referència l'apartat 2 s'estableix en 546,00 euros.
Taxa per la tramitació d'autoritzacions d'ocupació del domini públic maritimoterrestre o d'autoritzacions dins l'àmbit de concessions en el domini públic maritimoterrestre (títol XXV, capítol 20):
Constitueix el fet imposable de la taxa la tramitació, per part del departament competent en matèria de costes, d'expedients relatius a les sol·licituds d'autorització d'ocupació del domini públic maritimoterrestre i a les sol·licituds d'autorització dins l'àmbit de concessions vigents en el domini públic maritimoterrestre.
Exempcions i bonificacions (art.25.20-3)
Es bonifiquen, amb un 50 % de la quota, les ocupacions que no generen beneficis econòmics o activitat econòmica directament o indirectament dins les tramitacions d'autoritzacions d'ocupació del domini públic maritimoterrestre.
Es bonifica, amb un 50 % de la quota, la presentació de la sol·licitud d'autorització d'ocupació del domini públic maritimoterrestre amb una antelació superior al termini que determina la normativa vigent per resoldre respecte de l'activitat.
Per sol·licituds d'ocupació del domini públic maritimoterrestre, la taxa s'acredita en el moment en què es formula la sol·licitud, la qual no es pot tramitar si no s'ha efectuat l'ingrés de la taxa, sens perjudici del sentit favorable o desfavorable de la resolució corresponent, incloent-hi les de les sol·licituds que s'oposen notòriament al que determina la normativa vigent en matèria de costes.
Per sol·licituds d'autorització dins l'àmbit de concessions vigents en el domini públic maritimoterrestre, la taxa s'acredita en el moment en què es presta el servei, però pot ser exigida en el moment de la presentació de la sol·licitud, sens perjudici del sentit favorable o desfavorable de la resolució corresponent, incloent-hi les de les sol·licituds que s'oposen notòriament al que determina la normativa vigent en matèria de costes.
Taxa per l'explotació de les instal·lacions marítimes o zones d'ancoratge en el domini públic maritimoterrestre (títol XXV, capítol 23):
Constitueix el fet imposable l'explotació en règim de concessió o autorització, atorgada pel Departament de Territori i Sostenibilitat, d'instal·lacions marítimes o zones d'ancoratge que impliquin ocupació del domini públic maritimoterrestre.
La taxa s'acredita mitjançant l'atorgament de la concessió, l'autorització o l'adjudicació corresponent respecte del semestre en curs.
Base imposable, tipus de gravamen i quota (art.25.23-4)
La quota de la taxa es determina aplicant un tipus de gravamen del 3 % sobre l'import de la base imposable.
Taxa per la utilització o l'aprofitament del domini públic viari (títol XXV, capítol 24):
Constitueix el fet imposable de la taxa la utilització privativa o l'aprofitament del domini públic viari, els terrenys del qual siguin de titularitat de la Generalitat de Catalunya, destinats a la realització de les activitats següents:
Exempcions i bonificacions (art.25.24-2)
Resta exempta de la taxa la utilització del domini públic per causa de:
Resten exemptes de pagar la taxa per la utilització o l'aprofitament del domini públic viari l'Administració general de l'Estat; l'Administració de la Generalitat de Catalunya; les entitats que integren l'Administració local, i els seus respectius sectors públics institucionals vinculats o dependents.
En les successives anualitats de vigència de l'autorització o de manteniment de l'activitat o servei, l'acreditació s'ha d'efectuar l'1 de gener de cada any, i és exigible en la quantitat que sigui procedent i, si escau, en els terminis i les condicions que s'assenyalin.
Pel que fa a les autoritzacions atorgades abans de l'1 de gener de 2014, la taxa s'acredita per les successives anualitats de vigència de l'autorització, l'1 de gener de cada any, i és exigible en la quantitat corresponent i, si escau, en els terminis i les condicions que s'assenyalin en l'autorització i les seves modificacions.
La taxa per l'execució de les obres previstes en un projecte de carreteres realitzada abans de l'1 de gener de 2014 s'acredita per les successives anualitats de manteniment de l'activitat o servei, l'1 de gener de cada any.
Base imposable, tipus de gravamen i quota (art.25.24-5)
1.1 Per la utilització privativa dels béns de domini públic que siguin titularitat de la Generalitat de Catalunya: el valor del terreny ocupat i, si s'escau, de les instal·lacions ocupades, prenent com a referència els valors següents:
Sòl urbà (aplicable també en ponts i túnels): 39,31 euros/m 2
Sòl urbanitzable: 21,84 euros/m 2
Sòl no urbanitzable: 1,66 euros m/ 2
1.2 Per calcular la superfície d'ocupació objecte de gravamen, s'ha de considerar en qualsevol cas una amplada mínima d'1 m.
El tipus de gravamen és del 100 %, aplicant-hi els factors de correcció següents:
c) En cas d'accés de primera categoria a carretera convencional: 0,67
La taxa té caràcter finalista, per la qual cosa, d'acord amb l'article 1.1-3, els ingressos que se'n deriven s'han de destinar a finançar les actuacions de manteniment i conservació de la xarxa viària de titularitat de la Generalitat.
Taxa per la tramitació d'expedients de declaració d'abandonament d'embarcacions, vehicles i objectes abandonats als ports tutelats per la direcció general competent en matèria de ports (títol XXV, capítol 25):
Constitueix el fet imposable de la taxa la realització, per part del departament competent en matèria portuària, dels tràmits instats pels ports en els expedients de declaració d'abandonament d'embarcacions, vehicles i objectes abandonats als ports tutelats per la direcció general competent en matèria de ports.
La taxa s'acredita en el moment de la prestació del servei, però pot ser exigida en el moment de la presentació de la sol·licitud d'inici d'expedient de declaració d'abandonament, i se satisfà a l'entitat Ports de la Generalitat.